જે પ્રાતઃસ્મરણીય અસામાન્ય સુયોગ્યતાસંપન્ન લોકોત્તર મહાપુરુષે દેશ અને દુનિયાની વરસો સુધી નિઃસ્વાર્થ રીતે સેવા કરી, ભારતની સૂરતને પલટાવીને એને આઝાદી અપાવી; જેમણે હિંસક બળ અથવા આધુનિક શસ્ત્રો સામે શાંતિસહિત ટક્કર ઝીલીને જગતને સત્ય અને અહિંસાની અદ્યતન ફિલસૂફી સમજાવી; ભારતમાં ઉત્તરથી દક્ષિણ તથા પૂર્વથી પશ્ચિમ સુધી જાગૃતિ તેમ જ રાષ્ટ્રીય અસ્મિતાની લહરી ફેલાવીને સેવાભાવનાથી સભર સંનિષ્ઠ કાર્યકર્તાઓની મજબૂત હરોળ ઊભી કરી; તેમના પર કોને પ્રેમ અથવા આદરભાવ ના હોય ?